Kada je u pitanju ekologija, svima su “puna usta” zaštite rijeka, osobito izvora.

Kraški izvori često su i izvor života, jer svojom pitkom vodom napajaju naselja i gradove. Ako postoji rijeka života, onda je to Jadro, na čiji vodoopskrbni sustav su spojeni Split, Solin i cijela okolica.

Nažalost, nesavjesnost pojedinaca dovodi u pitanje čistoću ove rijeke pa je tako skupina Solinjana danas u gornjem toku rijeke Jadro snimila sramotne prizore ulijevanja fekalija u Jadro.

Iako grad Solin vrlo često upozorava na ovu problematiku, očito je da i dalje postoje oni kojima je lakše izlijevati otpadne i fekalne vode u Jadro, nego se na adekvatan način suočiti s ovim gorućim problemom.

Nadležnost nad Jadrom imaju Hrvatske vode, koje bi morale više nadgledati svoje područje te sankcionirati ovakve slučajeve. Također, samo područje nalazi se i na granici Općine Klis.

U priloženom videu i fotogaleriji pogledajte danas snimljene zabrinjavajuće prizore: